**Likumprojekta "Grozījums Kooperatīvo sabiedrību likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījums Kooperatīvo sabiedrību likumā" (turpmāk – likumprojekts)sagatavots, lai tehniski precizētu jautājumu par valsts un Eiropas Savienības atbalsta saņemšanu attiecībā uz kooperatīvajām sabiedrībām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts sagatavots pēc Zemkopības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts sagatavots, lai novērstu atšķirīgu tiesību normas interpretāciju saistībā ar valsts un Eiropas Savienības atbalsta saņemšanu.  Saskaņā ar Kooperatīvo sabiedrību likuma 8. panta pirmo daļu valsts un Eiropas Savienības atbalstu kooperatīvā sabiedrība var saņemt, ja tā ir ieguvusi atbilstības statusu. Atbilstības statusa piešķiršana kooperatīvajām sabiedrībām ir nevis pašmērķis, bet gan līdzeklis, lai veicinātu tautsaimniecības attīstību un stiprinātu tās kooperatīvās sabiedrības, kas darbojas lauksaimniecības, mežsaimniecības un mājražošanas nozarē.  No Kooperatīvo sabiedrību likuma 8. panta nosaukuma formulējuma (“Atbalsts atsevišķiem sabiedrību darbības veidiem”) izriet šīs normas pamatjēga, t.i., kooperatīvās sabiedrības saimnieciskajai darbībai jāatbilst attiecīgiem kritērijiem, lai tā iegūtu tiesības saņemt **atsevišķus** atbalsta maksājumus, kuru efektivitātes un lietderības nodrošināšanai ir būtiski, ka sabiedrība atbilst tādām prasībām, kas vērstas uz biedru kopīgo ekonomisko interešu efektīvu īstenošanu un kooperācijas pamatprincipu ievērošanu. Kaut arī panta nosaukums nav tiesību norma, tomēr strīdīgās situācijās tas tiek izmantots, lai interpretētu panta saturu, jo ne visos valsts un Eiropas Savienības atbalsta piešķiršanas nosacījumos ir ietverta prasība par atbilstības statusu kooperatīvai sabiedrībai.  Ievērojot iepriekšminēto, Kooperatīvo sabiedrību likuma 8. pantā nav noteikta beznosacījumu prasība atbilstības statusa piešķiršanai, kooperatīvajai sabiedrībai pretendējot uz jebkuru valsts un Eiropas Savienības atbalstu, taču esošais tiesību normas formulējums dažkārt tiek interpretēts pretrunīgi. Atbalsta pasākumos, kuros kooperatīvajām sabiedrībām nav nekādu privilēģiju, pieteikšanās kritēriji vienādi ikvienam atbalsta saņēmējam un netiek prasīts atsevišķs atbilstības statuss.  Ievērojot plašo un daudzveidīgo finanšu instrumentu klāstu (Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai, Eiropas Lauksaimniecības garantiju fondu un Eiropas Jūrlietu un zivsaimniecības fondu), nav iespējams nodrošināt vienotu regulējumu attiecībā uz atbilstības statusa iegūšanu visu atbalstu maksājumu administrēšanā. Bieži vien, lai tiktu nodrošināta juridiskā noteiktība, Eiropas Savienības tieši piemērojamie normatīvie akti konkrēti nosaka pamatprasības Eiropas Savienības atbalsta saņemšanai, neparedzot tiesības izvirzīt papildu nosacījumus pretendentiem.  Likumprojekta mērķis ir nepārprotami noteikt, ka kooperatīvām sabiedrībām lauksaimniecības, mežsaimniecības un mājražošanas nozarē atbilstības statuss ir nepieciešams, pretendējot uz noteiktu Eiropas Savienības vai valsts atbalstu, ja tas ir paredzēts atsevišķu atbalsta pasākumu regulējošās tiesību normās. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kooperatīvās sabiedrības lauksaimniecības, mežsaimniecības un mājražošanas nozarē. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Likumprojekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju izteikt viedokli, likumprojekts pirms tā iesniegšanas Valsts kancelejā ievietots Zemkopības ministrijas tīmekļvietnē. |
| 2. | Sabiedrības līdzdalība projekta izstrādē | Priekšlikumi un iebildumi pēc publicēšanas Zemkopības ministrijas mājas lapas tīmekļvietnē nav saņemti. |
| 3. | Sabiedrības līdzdalības rezultāti | Priekšlikumi un iebildumi pēc publicēšanas Zemkopības ministrijas mājas lapas tīmekļvietnē nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Zemkopības ministrs  K. Gerhards

Štromberga 67027156

Inese.Stromberga@zm.gov.lv